Definicija planeta Međunarodne astronomske unije
Kako bi se razriješile nedoumice oko statusa Plutona i sličnih objekata, a pošto se Pluton smatrao planetom prilikom otkrića 1930., samo da bi se s vremenom otkrilo da mu je promjer manji i od Mjeseca, rasprava je dovela do toga da je Međunarodna astronomska unija (MAU) 2006. u Prag u predstavila definiciju planeta. Prema toj rezoluciji, postoje tri uvjeta da bi objekt postao planet:
 objekt mora biti u putanji oko Sunca
 objekt mora biti dovoljno masivan da ga zaobli vlastita gravitacija. Odnosno, vlastita gravitacija ga mora dovesti u hidrostatičku ravnotežu
 mora pomesti susjedstvo oko svoje putanje

Pluton nije udovoljio trećem uvjetu, pošto je njegova masa tek 0,07 puta mase drugih objekata u putanji (Zemljina masa je primjerice 1,7 milijuna puta preostale mase u svojoj vlastitoj orbiti). Svrstan je kao patuljasti planet. 13. 9. 2006., MAU je uključila Pluton i Eris, kao i njegov mjesec Dysnomija, u svoj katalog patuljastih planeta, dajući im službene oznake "(134340) Pluto", "(136199) Eris" i "(136199) Eris I Dysnomia". Da je Pluton tako kasificiran prilikom otkrića, vjerojatno bi dobio oznaku 1164, prema asteroidu 1163 Saga koji je otkriven mjesec dana ranije.

Pojavio se otpor u astronomskoj zajednici zbog te odluke. Alan Stern, glavni istraživač NASINE misije New Horizons za Pluton, je javno osudio rezoluciju MAU-a, i izjavio da "defincija smrdi, zbog tehničkih razloga". Stern je smatrao da bi prema toj novoj definiciji i Zemlja, Mars, Jupiter i Neptun bili isključeni, pošto dijele putanju sa asteroidima. Smatrao je da bi se svi veći sferični sateliti, pa i mjesec, trebali smatrati planetama. Drugi njegov argument je bio da, pošto je manje od 5% astronoma glasovalo za tu odluku, one ne predstavlja cijelu astronomsku zajednicu. Marc W. Buie, tada u zvjezdarnici Lowell, je pokrenuo peticiju protiv te defincije. Drugi su podržali MAU. Mike Brown, koji je otkrio Eris, je izjavio: "tijekom cijele ove lude, cirkusantske procedure, nekako se došlo do ispravnog odgovora. Dugo vremena se nadziralo. Znanost samu sebe ispravlja, čak i kada su u pitanju jake emocije".

Prema ovoj definiciji, ima samo osam planeta u Sunčevu sustavu.

Izvori

Eksterni linkovi
Opća skupština MAU 2006: Rezultat glasovanja Međunarodna astronomska unija
Sunčev sistem
2006
Planete
Historija astronomije